User:Pdt Chakradhar Jha/sandbox

Manuwad मनुवाद – एक तथ्यात्मक विवेचन:-

आधारहीन अनर्गल दोष लगाने वाले अज्ञानियों को यह पता नहीं कि समदर्शी मनु शतरूपा की संतान या वंशज ब्राह्मण मात्र नहीं – क्षत्रिय, वैश्य, शुद्र, स्त्री, पुरुष व सभी मनुष्य या सभी मानव हैं । महर्षि पाणिनि के प्रसिद्ध व्याकरण के अनुसार मनु शब्द में ‘ष्य’ प्रत्यय लगने से मनुष्य एवं ‘अण्’ प्रत्यय लगने से मानव शब्द बनता है, जिसका अर्थ सभी मनुष्य अथवा सभी मानव होता है, केवल ब्राह्मण नहीं । जैसे ‘यदु’ से यदु के पुत्र अथवा उनके वंशज ‘यादव’, और ‘रघु’ से उनके पुत्र अज तथा वंशज दशरथ, राम, लक्ष्मण, आदि ‘राघव’ कहलाते हैं । ऐसी स्थिति में समदर्शी मनु, शतरूपा कैसे बर्दाश्त करते कि उनके वंशज ब्राह्मण, क्षत्रिय आदि उन्हीं के वंशज शुद्र आदि का शोषण करते एवं किसी वर्ग के पुरुष-स्त्री का शोषण करते । परमात्मा ने मनुष्य की सृष्टि को सुचारु रूप से चलाने के लिए समदर्शी मनु-शतरूपा का सृजन किया और स्त्री पुरुष के कुछ कामों का विभाजन तो स्वयं कर दिया जिसका फेर-बदल कोई नहीं कर सकता है – जैसे गर्भ-धारण करना, नौ महीने पेट में शिशु का पालन करना, प्रसव की भारी पीड़ा को सहकर जन्म देना, उसे दूध पिलाना जिसके लिए जन्म से पहले ही परमात्मा ने माता के शरीर में दूध का थैला दे रखा है । लाड़-प्यार से बच्चे-माँ के परस्पर आनंदित होना, यह सौभाग्य स्त्रियों को ही है, पुरुष को नहीं। परमात्मा के बनाए इन नियमों में मनुष्य का कोई हाथ नहीं । ब्राह्मण, क्षत्रिय, वैश्य, शुद्र, स्त्री-पुरुष - गुण, कर्म व जन्म के अनुसार बने हैं । अनुमान होता है कि उपर्युक्त स्थिति में स्त्रियों की बनावट और सुविधा-सुरक्षा की दृष्टि से घर में ही रहने की परंपरा सदियों से चली आ रही है । बच्चों का लाड़-प्यार और स्वभावानुसार पति, परिजन आदि के लिए रसोई बनाकर उन्हें खिलाने में उन्हें कष्ट से प्रायः आनंद ही अधिक होता है। जो लोग स्त्रियों को सताने का आरोप लगाते हैं उनके घर में भी शायद स्त्रियाँ ही रसोई बनातीं हैं । 					उपर्युक्त मनुवादी ब्राह्मण पर दोष मढ़ने वाले की तरह श्री शंकर, श्री राम के अनन्य भक्त महान ज्ञानी संत तुलसीदास पर अज्ञानी लोग उनकी रामायण की पंक्तियाँ – “ढ़ोल, गँवार, शुद्र, पशु, नारी – ये सब तारण के अधिकारी” पर उनपर दोष मढ़ते हैं कि उन्होंने ढ़ोल, गँवार, शुद्र, पशु, नारी – इन पाँचों को पीटने को कहा है । वे मूढ यह आशय नहीं समझते कि किस परिस्थिति में उन्हें पीटना चाहिए कि बराबर पीटते रहना चाहिए । गँवार-रूपी समुद्र के संदर्भ में हैं ये पंक्तियाँ – जब राम के माँगने पर राह नहीं दी गँवार रूपी समुद्र ने लंका जाने को । गँवार ब्राह्मण, क्षत्रिय, वैश्य, शुद्र सभी जातियों में होते हैं। गँवार पुरुष, शुद्र, स्त्री आदि जब अनुचित काम करें तब उन्हें पीटना चाहिए, बराबर नहीं यह कहने का आशय है । ढ़ोल और पशु को पीटना चाहिए सो तो व्यवहार में भी देखते हैं। संगीत के लय (स्वर) के साथ जब ढोलक, तबला आदि अपना स्वर नहीं निकालते हैं तब हाथ से या मरिया से उन्हें ठोकते हैं । दूहने के समय जब गाय - भैंस कूदते - फाँदते या लथार मारते हैं तो उन्हें छानते हैं, पीटते हैं। दोष लगाने वाले मूर्ख यदि उनके रामचरितमानस को पढ़े और समझे होते तो दोष नहीं लगाते, क्योंकि तुलसीदास ने नारी की पराधीनता पर नोर तो बहाया ही है, उसके साथ विधाता को भी कोसा है । तुलसीदास ने अपने रामायण में लिखा है – “किं करता विधि सृजी नारि जग माहीं, पराधीन सुख सपनेहुँ नाहीं ।” अर्थात् विधाता ने स्त्री की रचना ही क्यों की, जिसे पराधीनता के कारण स्वप्न में भी सुख नहीं मिलता है जागृत अवस्था की बात तो दूर ।